wannaphong/clean_thaiwikipedia huggingface dataset:
# เคาน์ตีจักรวรรดิร็อยส์
ร็อยส์  เป็นชื่อของหลายรัฐใน ที่ตั้งอยู่ในรัฐทือริงเงิน ประเทศเยอรมนีในปัจจุบัน โดยเริ่มแรกเป็นลอร์ดชิพในจักรวรรดิโรมันอันศักดิ์สิทธิ์ที่ตั้งขึ้นหลัง ค.ศ. 1300 ซึ่งได้กลายเป็นเคาน์ตีจักรวรรดิใน ค.ศ. 1673 และต่อมาเป็นราชรัฐจักรวรรดิในช่วงปลายศตวรรษที่ 18 โดยปกครองโดยราชวงศ์ร็อยส์

จำนวนของเคาน์ตีเหล่านี้มีการเปลี่ยนแปลงตามการแบ่งแยกภายในตระกูล โดยมีการรวมและแยกดินแดนอยู่หลายครั้ง หลังจากสิ้นสุดจักรวรรดิโรมันอันศักดิ์สิทธิ์ใน ค.ศ. 1806 ราชรัฐสายผู้พี่รวมถึงอีกรัฐหลายแห่งของสายผู้น้องก็กลายเป็นรัฐสมาชิกในสมาพันธรัฐเยอรมัน โดยรัฐของสายผู้น้องถูกรวมกันเป็นรัฐเดียวกันอีกครั้งใน ค.ศ. 1848 และใน ค.ศ. 1871 ดินแดนที่เหลืออยู่สองแห่งกลายเป็นราชรัฐของจักรวรรดิเยอรมัน ได้แก่ ราชรัฐร็อยส์-ไกรทซ์ มีเมืองหลวงคือ ไกรทซ์ และราชรัฐร็อยส์-เกรา มีเมืองหลวงคือ เกรา โดยทั้งสองรัฐนี้ปกครองโดยราชวงศ์ร็อยส์จนถึงการปฏิวัติเยอรมัน ค.ศ. 1918–1919 ประมุขสายราชวงศ์ของแต่ละสายได้รับพระฐานันดรศักดิ์ว่า เฟือสท์ (Fürst; เจ้าชายในฐานะประมุขราชวงศ์) ขณะที่บุตรและสมาชิกคนอื่น ๆ ใช้ฐานันดรศักดิ์ว่า เจ้าชาย/เจ้าหญิง (Prinz / Prinzessin; เจ้าชาย/เจ้าหญิงในฐานะเชื้อสายราชวงศ์)

ตั้งแต่ปลายคริสต์ศตวรรษที่ 12 สมาชิกชายทุกคนของราชวงศ์ร็อยส์จะใช้ชื่อว่า ไฮน์ริช  เพื่อเป็นเกียรติแก่ จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ ผู้ที่พระราชทานดินแดนไวดาและเกราแก่ราชวงศ์นี้
# ทีม 0%
ทีม 0%  เป็นโครงการชุมชนที่มีจุดมุ่งหมายเพื่อให้แน่ใจว่าสามารถผ่านด่านที่ผู้ใช้สร้างขึ้นในซูเปอร์มาริโอเมเกอร์และซูเปอร์มาริโอเมเกอร์ 2อย่างเสร็จสมบูรณ์โดยบุคคลอย่างน้อยหนึ่งคนนอกเหนือจากผู้อัปโหลดต้นฉบับ

โครงการนี้เคลียร์ด่านทั้งหมดในซูเปอร์มาริโอเมเกอร์ก่อนการปิดเซิร์ฟเวอร์ออนไลน์ของวี ยู และนินเท็นโด 3ดีเอสตามกำหนดการในเดือนเมษายน ค.ศ. 2024 ณ เดือนเมษายน ค.ศ. 2024 เป้าหมายของโครงการคือเคลียร์ด่านที่ยังไม่ผ่านทั้งหมดในซูเปอร์มาริโอเมเกอร์ 2ก่อนเซอร์เวอร์ออนไลน์ของตัวเกมปิดตัวลง
# แคริอาทิด
เสาแคริอาทิด หรือ เสารูปสตรี (; ; pl. Καρυάτιδες (Karuátides) เป็นเสาที่แกะสลักเป็นรูปสตรี ทำหน้าที่เป็นตัวรองรับทางสถาปัตยกรรม โดยทำหน้าที่เป็นเสารองหรือเสาหลักที่รองรับเอนทาเบลเชอร์ คำในภาษากรีกคำว่า karyatides แปลว่า "สาวบริสุทธิ์แห่งคาร์ไว (Karyai) " ซึ่งเป็นเมืองโบราณบนคาบสมุทรเพโลพอนนีส 

หากหัวเสาเป็นบุรุษจะเรียกแอตลาสหรืออีกแบบคือเสาเทลามอน
# วาติกันวิทยา
วาติกันวิทยา  เป็นคำที่คิดขึ้นในคริสต์ศตวรรษที่ 20 เพื่ออธิบายถึงสาขาของการหนังสือพิมพ์และการวิจัยที่ศึกษาและรายงานเกี่ยวกับการดำเนินงานของสันตะสำนักและคริสตจักรโรมันคาทอลิก คำว่า "วาติกันวิทยา" ตั้งชื่อตามนครรัฐวาติกันอันเป็นรัฐเอกราชขอสันตะสำนักที่แยกออกมาภายในกรุงโรม ประเทศอิตาลี โดยมุ่งเน้นเป็นพิเศษไปที่กลไกการคัดเลือกและแต่งตั้งซึ่งเป็นกลไกที่ผู้นำคริสตจักรใช้ 

นักข่าวหรือนักวิชาการที่มุ่งเน้นความเชี่ยวชาญในสาขานี้ บางครั้งเรียกว่านักวาติกันวิทยา (Vaticanologist), นักวาติกันนิยม (Vaticanist) หรือผู้สังเกตการณ์วาติกัน (Vatican watcher)

 รายชื่อนักวาติกันวิทยาในปัจจุบัน 
Ed Condon and J.D. Flynn, The Pillar
John L. Allen Jr., Crux Now
Matthew Bunson, EWTN and National Catholic Register
 Bruno Bartoloni
Gerson Camarotti, Globo News'O Vaticano não queria a entrevista', diz Gerson Camarotti, G1 (2013-07-29)
Massimo Franco, Corriere della Sera
Eric Frattini, Mauri Spagnol Group, Sperling & Kupfer
Delia Gallagher, CNN's Faith and Values correspondent
Michael Hewitt-Gleeson, popelucianischool.net
Robert Hutchinson, author of When in Rome: A Journal of Life in Vatican City
Sandro Magister, L'Espresso
Vasin Manasurangul, Pope Report
George Menachery, Vatican AdventureRead following articles at http://www.indianchristianity.com: Wednesday Morning, 2013 March 13.Black Smoke for the first time in 2013 - The Mass for the Election of the Pope/Missa Pro Eligendo Romano Pontifice - Possible Popes2013 - SUNDAY MORNING - The Sistine Chimney and the Two Stoves Installed - Cardinal Oswald Gracias for Pope - Conclave must not be Pre-poned - Prof. Menachery - ELECTING A NEW POPE: THE CONCLAVE AND ALL THAT - LAST DAYS OF POPE JOHN PAUL II
Robert Mickens, globalpulse.com
Frédéric Mounier, La Croix
Robert Moynihan, Inside the Vatican
Gerard O'Connell, America
Rocco Palmo, Whispers in the Loggia
Catherine Pepinster, The Tablet
Elisabetta Piqué, La Nación
Marco Politi, La Repubblica
Philip Pullela, Reuters
Peter Steinfels, The New York Times
Damian Thompson, The Catholic Herald
Andrea Tornielli, Il Giornale, La Stampa 
Paul Vallely, papal biographer, Pope Francis – Untying the Knots
Giancarlo Zizola, Le Monde
# เอนทาเบลเชอร์
เอนทาเบลเชอร์  คือโครงสร้างส่วนบนของบัว (molding) และแถบที่วางเป็นแนวนอนเหนือเสา โดยวางอยู่บนหัวเสา เอนทาเบลเชอร์เป็นองค์ประกอบหลักของสถาปัตยกรรมคลาสสิก และมักแบ่งออกเป็นอาร์คิเทรฟหรือหน้ากระดานหัวเสา  (ส่วนรับน้ำหนักที่อยู่เหนือขึ้นไปโดยตรง เสมือนเป็นคานประตูในโครงสร้างเสาและคาน) ฟรีซ (แถบแนวนอนที่ไม่มีการขึ้นรูป อาจจะมีหรือไม่มีการตกแต่งก็ได้) และบัวคอร์นิซ (ส่วนยื่นที่อยู่ใต้หน้าจั่ว)
# หัวเสา
ในงานสถาปัตยกรรม หัวเสา   เป็นส่วนที่อยู่ด้านบนสุดของเสา (หรือ เสาเก็จ) ทำหน้าที่เป็นตัวกลางระหว่างเสากับน้ำหนักที่กดลงมาจากด้านบน โดยช่วยขยายพื้นที่รองรับของส่วนบนของเสาให้กว้างขึ้น หัวเสาซึ่งยื่นออกมาทั้งสองข้างขณะยกขึ้นเพื่อรองรับแป้นหัวเสา เชื่อมต่อกับแป้นหัวเสาซึ่งโดยปกติแล้วจะเป็นสี่เหลี่ยมจัตุรัสและลำต้นเสาซึ่งโดยปกติแล้วจะกลม หัวเสาอาจเป็นรูปนูน เช่น ในเสาดอริก แบบเว้า เช่น ใน แบบระฆังคว่ำ ในเสาคอรินเทียน หรือมีลักษณะโค้งออก เช่น ในเสาไอออนิก หัวเสาเหล่านี้เป็นหัวเสาพื้นฐานของเสาแบบคลาสสิก
# สโตรบไลตส์
"สโตรบไลตส์"  เป็นเพลงโดยเรดเซบาสเตียน นักร้องชาวเบลเยียม ซึ่งเขาประพันธ์ขึ้นร่วมกับอามีราห์ โรแลนท์ส, , และวิลเลม แวนเดอร์สติเคเล เพลงนี้วางจำหน่ายเมื่อวันที่ 	25 มกราคม ค.ศ. 2025 และจะเป็นตัวแทนของในการประกวดเพลงยูโรวิชันปี 2025 เพลงนี้ยังขึ้นถึงอันดับที่เก้าบนชาร์ตซิงเกิลของเบลเยียมสำหรับเขตแฟลนเดอร์ส

 พื้นหลังและการพัฒนา 
"สโตรบไลตส์" ได้ประพันธ์ขึ้นโดยเรดเซบาสเตียน, อามีราห์ โรแลนท์ส,  และวิลเลม แวนเดอร์สติเคเล ในการสัมภาษณ์กับรายการออนไลน์ L'Eurovision Au Quotidien เรดเซบาสเตียนได้บรรยายเพลงนี้ว่าเป็นเพลงที่สนุกสนานและมีสีสันยามค่ำคืน อีวา ฟรานซ์จากอือเลกล่าวถึงเพลงนี้ว่าเป็น "เพลงแดนซ์ที่ชวนคิดและมืดหม่น"

 การประกวดเพลงยูโรวิชัน 

 ยูโรซอง 2025 
ยูโรซอง 2025 เป็นการประกวดเพลงระดับชาติซึ่งใช้คัดเลือกเพลงจากเบลเยียมสำหรับการประกวดเพลงยูโรวิชันปี 2025 การแข่งขันประกอบด้วยการแสดงโชว์ที่บันทึกไว้ล่วงหน้าสองรายการซึ่งออกอากาศในวันที่ 18 และ 25 มกราคม ค.ศ. 2025 ตามด้วยรอบชิงชนะเลิศสดในวันที่ 1 กุมภาพันธ์ ค.ศ. 2025 ซึ่งเพลงและศิลปินที่ชนะเลิศจะได้รับการคัดเลือก

เมื่อวันที่ 13 มกราคม ค.ศ. 2025 เวแอร์เตได้ประกาศว่าได้เลือกเพลง "สโตรบไลตส์" โดยเรดเซบาสเตียนเป็นหนึ่งในเพลงที่จะเข้าแข่งขัน ยูโรซอง 2025 เพลงนี้ชนะการประกวด โดยได้รับรางวัลชนะเลิศอันดับหนึ่งจากคณะกรรมการ รวมถึงคะแนนโหวตจากผู้ชมด้วยคะแนน 432 คะแนน ทำให้เพลงนี้ผ่านการคัดเลือกให้เป็นตัวแทนของเบลเยียมในการประกวดเพลงยูโรวิชัน

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เบลเยียมได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง

 ชาร์ต 
+ "สโตรบไลตส์" บนชาร์ตเพลง ชาร์ต (2025) ตำแหน่งสูงสุด

 ประวัติการเผยแพร่ 
+ ประวัติการเผยแพร่ "สโตรบไลตส์" ภูมิภาค	 วันที่ รูปแบบ ฉบับ ค่ายเพลง อ้างอิง ทั่วโลก 25 มกราคม ค.ศ. 2025  ดั้งเดิม ซีเอ็นอาร์  11 เมษายน ค.ศ. 2025 7"
# Estola nigrescens
Estola nigrescens เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1943 ถือเป็นแมลงที่เป็นที่รู้จักจากเวเนซุเอลาBioLib.cz - Estola nigrescens.  Retrieved on 8 September 2014.
# Estola nigrodorsalis
Estola nigrodorsalis เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2009 ถือเป็นแมลงที่เป็นที่รู้จักจากคอสตาริกาBioLib.cz - Estola nigrodorsalis.  Retrieved on 8 September 2014.
# Estola nebulosa
Estola nebulosa เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola nebulosa.  Retrieved on 8 September 2014.
# ปัลลาโวโลสกันดิชชี
ปัลลาโวโลสกันดิชชี  หรือที่รู้จักกันในชื่อ ซาวีโนเดลเบเนสกันดิชชี  ตามชื่อผู้สนับสนุน เป็นสโมสรวอลเลย์บอลหญิงอาชีพในประเทศอิตาลี ซึ่งตั้งอยู่ในเมืองสกันดิชชี ปัจจุบันเข้าแข่งขันในเซเรียอา 1

 ชื่อก่อนหน้า 
เนื่องจากสโมสรได้รับการสนับสนุน สโมสรจึงได้ลงแข่งขันภายใต้ชื่อต่อไปนี้:
 ซาวีโนเดลเนเบสกันดิชชี (2012–ปัจจุบัน)
 ปัลลาโวโลสกันดิชชี (อดีต)

 ประวัติ 
สโมสรก่อตั้งขึ้นในปี ค.ศ. 2012 จากการรวมตัวของสองสโมสรในท้องถิ่น ได้แก่ ซาวีโนเดลเนเบวอลเลย์  และ อูนีโอเนปัลลาโวโลสกันดิชชี  โดยได้รับการสนับสนุนหลักจากบริษัทซาวีโนเดลเนเบ ซึ่งเริ่มลงทุนในวอลเลย์บอลหญิงตั้งแต่ปี ค.ศ. 2009 หลังจากเล่นในเซเรียอา 2 เป็นเวลา 1 ฤดูกาล สโมสรก็ได้เลื่อนชั้นเข้าสู่ลีกสูงสุดของอิตาลีอย่างเซเรียอา 1 ในปี ค.ศ. 2014

ในฤดูกาล 2017/18 และ 2018/19 ของอิตาลีเซเรียอา 1 ทีมมีผลงานที่ดีที่สุดนับตั้งแต่ได้เลื่อนชั้นสู่เซเรียอา 1 โดยสโมสรจบฤดูกาลในอันดับที่สาม

ในปี ค.ศ. 2022 สโมสรคว้าแชมป์ซีอีวีวิมินส์แชลเลนจ์คัพ ฤดูกาล 2021–22 และผ่านเข้ารอบในการแข่งขันวิมินส์ซีอีวีคัพ ฤดูกาล 2022/23

ในฤดูกาล 2023/24 สโมสรได้ผ่านเข้ารอบในการแข่งขันซีอีวีแชมเปียนส์ลีก นอกจากนี้สโมสรยังได้แข่งขันในรอบชิงชนะเลิศของเซเรียอา 1 ซึ่งเป็นครั้งแรกในฤดูกาลเดียวกันอีกด้วย ทำให้สโมสรผ่านเข้ารอบในการแข่งขันซีอีวีแชมเปียนส์ลีก ฤดูกาล 2024/25 อีกด้วย

 เกียรติประวัติ 
 การแข่งขันระดับนานาชาติ 
 15px ซีอีวีคัพ: 1
2023

 15px ซีอีวีแชลเลนจ์คัพ: 1
2022

 ผู้เล่นชุดปัจจุบัน 
รายชื่อผู้เล่นสำหรับฤดูกาล 2024-25 มีดังนี้:

หมายเลขผู้เล่นตำแหน่งส่วนสูงหมายเหตุ3 มานูเอลา ริเบชีตัวรับอิสระ1.724 บริตต์ เฮอร์บอตส์ตัวตีด้านนอก1.82หัวหน้าทีม5 เบรนดา กัสติโยตัวรับอิสระ1.676 ลินด์เซย์ รุดดินส์ตัวตีด้านนอก1.917 อันนา โคตีโควาตัวตีด้านนอก1.8610 มายา ออกเญนอวิชตัวเซ็ต1.8311 เบอาตรีเช ปาร์โรกีอาเลตัวรับอิสระ1.6712 แครา บาเยมาตัวตีด้านนอก1.8813 เอมมา กราซีอานีตัวบล็อกกลาง1.9014 ลินดา นวากาลอร์ตัวบล็อกกลาง1.8615 อานา กาโรลีนา ดา ซิลวาตัวบล็อกกลาง1.8317 เอกาเตรีนา อันตรอโปวาตัวตีตรงข้าม2.0218 กามิลลา มินการ์ดีตัวตีตรงข้าม1.8221 อาร์เฆนตินา อุงตัวเซ็ต1.8123 จูเลีย เจนนารีตัวเซ็ต1.84
# แอร์ทูรุล
แอร์ทูรุล หรือ แอร์ทูรุล กาซี (สวรรคต) เป็นอุชเบย์ (เจ้าขบวน) ในคริสต์ศตวรรษที่ 13 ผู้เป็นพระราชบิดาของสุลต่านออสมันที่ 1 ข้อมูลเกี่ยวกับพระชนม์ชีพของแอร์ทูรุลมีน้อยมาก ตามธรรมเนียมออตโตมัน พระองค์เป็นพระราชโอรสในซือเลย์มัน ชาฮ์ ผู้นำเผ่าคายือ (ข้ออ้างที่มีเสียงวิจารณ์จากนักประวัติศาสตร์หลายคน) แห่งชาวเติร์กโอคุซ (ตอนนั้นมีชื่อว่าเตอร์โกแมน) ที่อพยพหนีจากเอเชียกลางส่วนตะวันตกไปยังอานาโตเลียเพื่อหนีจากการพิชิตของมองโกล แต่ตามหลักฐานทางเหรียญร่วมสมัยระบุว่าพระองค์เป็นพระโอรสในกึนดึซ อัลป์ ตามตำนานระบุว่า หลังพระบิดาสวรรคต แอร์ทูรุลกับผู้ติดตามเข้ารับใช้รัฐสุลต่านรูม ซึ่งพระองค์ได้รับดินแดนตรงเมือง Söğüt บนแนวหน้าสู่จักรวรรดิไบแซนไทน์ สิ่งนี้ทำให้เกิดเหตุการณ์ต่าง ๆ มากมายที่ในที่สุดจะนำไปสู่การสถาปนาจักรวรรดิออตโตมัน

พระราชประวัติ
ไม่มีข้อมูลใดที่แน่ชัดเกี่ยวกับพระชนม์ชีพของแอร์ทูรุล นอกจากว่าพระองค์เป็นพระราชบิดาของออสมัน นักประวัติศาสตร์จึงต้องพึ่งเรื่องราวที่ชาวออตโตมันกว่าศตวรรษต่อมาเขียนเกี่ยวกับพระองค์ ซึ่งมีความแม่นยำอย่างไม่แน่นอน 

ดูเพิ่ม
เจ้าชายแอร์ทูรุล อ็อสมัน

หมายเหตุ
# ม้ามืด
ม้ามืด  คือบุคคล ทีม หรือสิ่งที่ไม่ค่อยมีใครรู้จักมาก่อน แต่กลับโดดเด่นในสถานการณ์โดยเฉพาะในการแข่งขันที่มีคู่แข่งหลายราย ซึ่งไม่น่าจะประสบความสำเร็จแต่มีโอกาสต่อสู้ได้ ซึ่งไม่เหมือนกับรองบ่อนที่คาดว่าจะพ่ายแพ้

คำศัพท์นี้มาจากภาษาเฉพาะวงการการแข่งม้าและการพนันม้าแข่ง ที่ใช้เรียกม้าตัวใหม่แต่มีแนวโน้มที่ดี นับแต่นั้นมา ได้มีการนำเอาไปใช้โดยเฉพาะอย่างยิ่งใน กีฬา ประเภทอื่นการพนันกีฬา และวารสารศาสตร์ทางกีฬา และในระดับที่น้อยกว่าในสภาพแวดล้อมทางธุรกิจที่เพิ่งเกิดใหม่ เช่น เทคโนโลยีทดลอง และบริษัทวิสาหกิจเริ่มต้น

 ต้นทาง 
คำศัพท์นี้เริ่มต้นมาจากศัพท์ในการรแข่งม้า หมายถึงม้าแข่งชนิดหนึ่งที่นักพนันไม่รู้จักและยากต่อการกำหนดอัตราต่อรองในการเดิมพัน

การกล่าวถึงแนวคิดนี้ครั้งแรกที่ทราบคือในนวนิยาย เดอะยังดยุค (พ.ศ. 2374) ของ เบนจามิน ดิสราเอลี โดยตัวเอกของดิสราเอลี คือดยุคแห่งเซนต์เจมส์ เข้าร่วมการแข่งม้าและจบการแข่งขันอย่างผิดคาด "ม้ามืดที่ไม่เคยมีใครนึกถึงมาก่อน และเซนต์เจมส์ผู้ประมาทเลินเล่อไม่เคยสังเกตเห็นแม้แต่ในรายชื่อ วิ่งผ่านอัฒจันทร์ไปอย่างงดงาม"
# เจ้าชายโรบินแห่งไซน์-วิทเกินชไตน์-แบร์เลอบวร์ค
เจ้าชายโรบินแห่งไซน์-วิทเกินชไตน์-แบร์เลอบวร์ค (พระนามเต็ม: โรบิน อเล็กซานดอร์ โวล์ฟกัง อูโด อ็อยเกน วิลเฮ็ล์ม กอทท์ฟรัด; 29 มกราคม พ.ศ. 2481) ทรงเป็นเจ้าชายแห่งราชวงศ์เยอรมัน สายราชวงศ์ไซน์-วิทเกินชไตน์-แบร์เลอบวร์ค และเป็นพระปิตุลา (อาชาย) ในกุสทัฟที่ 7 พระองค์ปัจจุบัน
 พระประวัติ 
พระองค์ประสูติเมื่อปี พ.ศ. 2481 ทรงเป็นพระโอรสใน กุสทัฟ อัลเบร็ชท์ เจ้าชายที่ 5 แห่งไซน์-วิทเกินชไตน์-แบร์เลอบวร์ค และ มาร์กาเรตา ฟูเช ทรงมีพระพี่น้องร่วมพระครรภ์ คือริชชาท์ เจ้าชายที่ 6 แห่งไซน์-วิทเกินชไตน์-แบร์เลอบวร์ค , เจ้าหญิงมาเดอลีน , เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค และ เจ้าหญิงปีอาแห่งไซน์-วิทเกินชไตน์-แบร์เลอบวร์ค

พระองค์ทรงเสกสมรสครั้งแรกกับ บีร์กิตต้า อัฟ เคลอร์กเกอร์ เมื่อวันที่ 29 มกราคม พ.ศ. 2513 ซึ่งเป็นวันประสูติปีที่ 32 ของพระองค์ โดยมีพระบุตร 2 พระองค์ คือ
เจ้าชายเซบัสเตียนแห่งไซน์-วิทเกินชไตน์-แบร์เลอบวร์ค 
เจ้าหญิงนาตาชาแห่งไซน์-วิทเกินชไตน์-แบร์เลอบวร์ค 

ต่อมาทรงหย่าจากพระชายาพระองค์แรกในปี พ.ศ. 2522 และทรงเสกสมรสใหม่กับ มารี-คริสติน เฮฟท์เลอร์-หลุยส์ เมื่อวันที่ 29 พฤศจิกายนในปีเดียวกัน ทรงมีพระบุตรร่วมกัน 1 พระองค์ คือ
เจ้าหญิงมารีแห่งไซน์-วิทเกินชไตน์-แบร์เลอบวร์ค 

พระองค์เป็นพระอนุชาในริชชาท์ เจ้าชายที่ 6 แห่งไซน์-วิทเกินชไตน์-แบร์เลอบวร์ค พระสวามีในเจ้าหญิงเบเนดิกเทอแห่งเดนมาร์ก ซึ่งแม้จะทรงเสกสมรสไปแล้ว แต่พระเชษฐายังคงเสด็จมาประทับ ณ พระตำหนักเดิมเสมอ โดยเจ้าหญิงเบเนดิกเทอ ยังสามารถที่จะทำให้พระบุตรของพระองค์มีสิทธิ์ในการสืบราชบัลลังก์เดนมาร์กไว้ได้ แต่ภายใต้เงื่อนไขเฉพาะเจาะจง แต่กระนั้น กุสทัฟที่ 7  พระภาติยะ (หลานอา) ในพระองค์ก็มิได้มีพระยศเจ้าชายเดนมาร์ก พระองค์ทรงเป็นว่าที่ผู้สืบทอดพระอิสริยยศพระประมุขแห่งราชวงศ์ กระทั่ง เจ้าชายกุสตาฟ อัลเบรทช์ พระโอรสในกุสทัฟที่ 7 ประสูติในปี  พ.ศ. 2566
 อ้างอิง 
Genealogisches Handbuch des Adels, Fürstliche Häuser XIX. "Sayn-Wittgenstein". C.A. Starke Verlag, 201317-318, pp.522-529. ISBN 3-7980-0824-8.
"Descendants of Prince Christian Heinrich of Sayn-Wittgenstein-Berleburg and Countess Charlotte of Leiningen-Westerburg".
Eilers, Marlene. Queen Victoria's Daughters. Rosvall Royal Books, Falkoping, Sweden, 1997. pp.100, 158, 179. ISBN 91-630-5964-9 The Sayn-Wittgenstein Family
# เจ้าหญิงโซนัม ยังเดน วังชุก
เจ้าหญิงโซนัม ยังเดน วังชุก (ประสูติ 9 กันยายน พ.ศ. 2566) ทรงเป็นเจ้าฟ้าหญิงแห่งประเทศภูฏาน 
 พระประวัติ 
เจ้าฟ้าหญิงโซนัม ยังเดน วังชุก ประสูติเมื่อปี พ.ศ. 2566 ทรงเป็นพระราชธิดาพระองค์เล็กและพระองค์เดียวใน สมเด็จพระราชาธิบดีชิกเม เคซาร์ นัมกเยล วังชุก และ สมเด็จพระราชินีเจจุน ปัทมา วังชุก พระราชนัดดา (หลานปู่) ในสมเด็จพระราชาธิบดีชิกเม เซ็งเค วังชุก ทรงมีพระเชษฐาร่วมพระครรภ์ 2 พระองค์ คือเจ้าชายชิกเม นัมเกยล วังชุก มกุฎราชกุมารแห่งภูฏาน และ เจ้าชายชิกเม อุกเยน วังชุก โดยพระนาม โซนัม ในภาษาซองคา แปลว่า อายุยืนยาว และ โชคลาภ ขณะที่ ยังเดน หมายถึง อัญมณีล้ำค่าแห่งดินแดนมังกรสายฟ้า

โดยในปี พ.ศ. 2567 พระองค์โดยเสด็จสมเด็จพระราชบิดา , พระราชมารดา และ พระเชษฐาทั้ง 2 พระองค์ เยือนประเทศบังกลาเทศ 
 พระอิสริยยศ 
รอยัลไฮเนส เจ้าฟ้าหญิงโซนัม ยังเดน วังชุก เจ้าฟ้าหญิงแห่งภูฏาน  (Her Royal Highness Princess Sonam Yangden Wangchuck, Gyalsem (Princess) of Bhutan.)
 อ้างอิง 
"His Majesty King Jigme Khesar on Instagram: "Announcement 9th September 2023: We are honoured to share the wonderful news that a healthy baby girl has been born to Their Majesties…"". Retrieved 9 September 2023 – via Instagram.
"His Majesty King Jigme Khesar on Instagram: "December 2023: Her Royal Highness the Gyalsem has been named Sonam Yangden Wangchuck."". Retrieved 9 December 2023 – via Instagram.
"3-month-old Royal Baby Officially Named". dailybhutan.com.
His Majesty’s visit to Bangladesh
Ministry of Foreign Affairs of Bagladesh
# สมเด็จพระสันตะปาปาเลโอ
สมเด็จพระสันตะปาปาเลโอ  เป็นพระนามของพระสันตะปาปาแห่งโรมันคาทอลิกจำนวน 14 พระองค์ ดังนี้

 สมเด็จพระสันตะปาปาเลโอที่ 1
 สมเด็จพระสันตะปาปาเลโอที่ 2
 สมเด็จพระสันตะปาปาเลโอที่ 3
 สมเด็จพระสันตะปาปาเลโอที่ 4
 สมเด็จพระสันตะปาปาเลโอที่ 5
 สมเด็จพระสันตะปาปาเลโอที่ 6
 สมเด็จพระสันตะปาปาเลโอที่ 7
 สมเด็จพระสันตะปาปาเลโอที่ 8
 สมเด็จพระสันตะปาปาเลโอที่ 9
 สมเด็จพระสันตะปาปาเลโอที่ 10
 สมเด็จพระสันตะปาปาเลโอที่ 11
 สมเด็จพระสันตะปาปาเลโอที่ 12
 สมเด็จพระสันตะปาปาเลโอที่ 13
 สมเด็จพระสันตะปาปาเลโอที่ 14

เลโอ
เลโอ
# เทรเบิล (ฟุตบอล)
การคว้า เทรเบิลแชมป์ หรือ สามแชมป์ จะเกิดขึ้นเมื่อสโมสรสามารถคว้าแชมป์ได้สามรายการในหนึ่งฤดูกาล การคว้า เทรเบิลแชมป์ระดับทวีป ประกอบไปด้วยการคว้าแชมป์ลีกสูงสุด คว้าแชมป์บอลถ้วยภายในประเทศ และคว้าแชมป์บอลถ้วยระดับทวีป แม้ว่าการคว้าแชมป์บอลถ้วยระดับทวีประดับสอง (เช่น ยูฟ่ายูโรปาลีก) จะได้รับการชื่นชมว่าเป็นเทรเบิลแชมป์ระดับทวีปก็ตาม แต่ก็ไม่ได้รับการยอมรับอย่างกว้างขวาง การคว้าเทรเบิลแชมป์ภายในประเทศจะต้องคว้าแชมป์ระดับประเทศสามรายการ ได้แก่ แชมป์ลีก แชมป์บอลถ้วยหลัก (เอฟเอคัพ) และแชมป์บอลถ้วยรอง (ลีกคัพ)

การแข่งขันที่ประกอบด้วยการแข่งขันนัดเดียวหรือแมตช์สองนัดโดยปกติจะไม่นับเป็นส่วนหนึ่งของเทรเบิลแชมป์ (เช่น เอฟเอคอมมิวนิตีชีลด์, ซูเปร์โกปาเดเอสปัญญา, ซูแปร์โกปปาอีตาเลียนา, ทรอเฟเดช็องปียง, เดเอ็ฟเอ็ล-ซูเพอร์คัพ, ยูฟ่าซูเปอร์คัพ, เรโกปา ซูดาเมริกานา, ฟุตบอลชิงแชมป์สโมสรโลก, อินเตอร์คอนติเนนตัลคัพ และอื่น ๆ)
# สมเด็จพระสันตะปาปาเลโอที่ 14
สมเด็จพระสันตะปาปาเลโอที่ 14 (, ; ประสูติ 14 กันยายน ค.ศ. 1955) พระนามเดิม รอเบิร์ต ฟรานซิส พรีโวสต์  เป็นประมุขแห่งศาสนจักรคาทอลิกและนครรัฐวาติกันพระองค์ที่ 267 และพระองค์ปัจจุบัน ทรงได้รับเลือกจากที่ประชุมลับของคณะพระคาร์ดินัลให้เป็นพระสันตะปาปาเมื่อวันที่ 8 พฤษภาคม ค.ศ. 2025 ภายหลังการสิ้นพระชนม์ของสมเด็จพระสันตะปาปาฟรานซิส

พระองค์ประสูติที่ชิคาโก รัฐอิลลินอย สหรัฐอเมริกา และทรงใช้เวลาช่วงแรกของการเป็นนักบวชทำงานให้กับคณะนักบุญออกัสตินตั้งแต่ ค.ศ. 1982 รวมถึงการทำงานที่ประเทศเปรูตั้งแต่ ค.ศ. 1985–1986 และตั้งแต่ ค.ศ. 1988–1998 ในฐานะอธิการโบสถ์ เจ้าหน้าที่ประจำมุขมณฑล ครูและผู้บริหารเซมินารี ต่อมาได้รับเลือกให้เป็นอธิการใหญ่คณะนักบุญออกัสติน ตั้งแต่ ค.ศ. 2001–2013 ต่อมาเขากลับมายังเปรูอีกครั้งเพื่อดำรงตำแหน่งมุขนายกแห่งชิคลาโยตั้งแต่ ค.ศ. 2015–2023 ซึ่งพระองค์ทรงถือสัญชาติเปรูตั้งแต่การดำรงตำแหน่งปีแรกด้วย ต่อมาใน ค.ศ. 2023 ได้รับการแต่งตั้งจากสมเด็จพระสันตะปาปาฟรานซิสให้เป็นพระคาร์ดินัล ประธานคณะกรรมาธิการพระสันตะปาปาสำหรับละตินอเมริกา และสมณมนตรีว่าการสมณะกระทรวงเพื่อมุขนายก (Dicastery for Bishops) ซึ่งเป็นบทบาทสำคัญที่ทำให้เขาโดดเด่นขึ้นในฐานะผู้มีสิทธิ์ได้รับเลือกเป็นพระสันตะปาปา (ปาปาบีเล)

สมเด็จพระสันตะปาปาเลโอที่ 14 เป็นพลเมืองอเมริกันโดยกำเนิด และภายหลังเป็นพลเมืองของเปรูผ่านการแปลงสัญชาติ จึงนับว่าพระองค์เป็นพระสันตะปาปาพระองค์ที่สองที่มาจากทวีปอเมริกา และพระองค์แรกที่มาจากทวีปอเมริกาเหนือ นอกจากนี้ยังเป็นสมเด็จพระสันตะปาปาพระองค์แรกจากคณะนักบุญออกัสติน และพระองค์ที่ 7 จากคณะที่สืบทอดกฎของนักบุญออกัสติน พระองค์เลือกพระนามเลโอ เนื่องจากได้รับแรงบันดาลใจจากสมเด็จพระสันตะปาปาเลโอที่ 13 ซึ่งเป็นผู้ริเริ่มแนวคิดคำสอนทางสังคมแบบคาทอลิก (Catholic social teaching) ซึ่งเป็นแนวคำสอนที่เน้นย้ำถึงศักดิ์ศรีความเป็นมนุษย์และการสร้างสรรค์ประโยชน์ส่วนรวมต่อสังคม

 การดำรงตำแหน่งพระสันตะปาปา 
พระคาร์ดินัล รอเบิร์ต พรีโวสต์ ได้รับเลือกเป็นพระสันตะปาปาเมื่อวันที่ 8 พฤษภาคม ค.ศ. 2025 ในการประชุมเลือกสันตะปาปา ค.ศ. 2025 จึงทำให้พระองค์เป็นพระสันตะปาปาจากสหรัฐอเมริกาและเปรูพระองค์แรก วันถัดมา (9 พฤษภาคม) พระองค์ทรงประกอบพิธีมหาสนิทศักดิ์สิทธิ์ครั้งแรกในฐานะพระสันตะปาปาที่โบสถ์น้อยซิสทีนต่อหน้าคณะพระคาร์ดินัลที่มาประชุมกัน ระหว่างพิธี พระองค์มีพระราชดำรัสต่อต้านความขาดศรัทธาในโลก และพูดถึงศาสนจักรที่จะทำหน้าที่เป็น "ประภาคารที่ส่องสว่างในคืนอันมืดมิดของโลก สื่อรายงานว่าพระองค์จะประทับอย่างถาวรที่ห้องอยู่อาศัยของพระสันตะปาปาในพระราชวังอัครสมณทูต แทนที่จะประทับที่อาคารโดมุสแซงเทมาร์เทที่สมเด็จพระสันตะปาปาฟรานซิสเคยประทับ เมื่อวันที่ 14 พฤษภาคม พระองค์ทรงแต่งตั้งนักบวชอาวุโสองค์แรก มิเกล แองเจิล คอนเตรราส ลาจารูนา (Miguel Ángel Contreras Llajaruna) เป็นมุขนายกผู้ช่วยประจำสังฆมณฑลกายาโอในประเทศเปรู

พิธีมหาสนิทศักดิ์สิทธิ์สมณภิเษกสมเด็จพระสันตะปาปาเลโอที่ 14 จัดขึ้นเมื่อวันที่ 18 พฤษภาคม ที่จัตุรัสนักบุญเปโตร เป็นการเริ่มต้นการปฏิบัติศาสนกิจตามแนวทางของซีโมนเปโตรของพระองค์อย่างเป็นทางการ

 พระเกียรติยศ 

 หมายเหตุ
# ยุสตือนา สแตตช์กอฟสกา
ยุสตือนา มาริอา สแตตช์กอฟสกา (, ; เกิด 2 สิงหาคม ค.ศ. 1972) เป็นนักร้อง นักแต่งเพลง นักถ่ายภาพ และนักแสดงชาวโปแลนด์ เธอเป็นตัวแทนของโปแลนด์ในการประกวดเพลงยูโรวิชันปี 1995 ด้วยเพลง "ซามา" ได้รับอันดับที่ 18 เธอได้เข้าร่วม ในปี 2024 เธอได้รับอันดับที่สองในการคัดเลือกระดับประเทศสำหรับการประกวดเพลงยูโรวิชันปี 2024 ด้วยเพลง "" อย่างไรก็ตามเธอได้รับชัยชนะในการประกวดเพลงระดับชาติของโปแลนด์ในปีถัดมา ส่งผลให้เธอจะเป็นตัวแทนของประเทศตนเองอีกครั้งในการประกวดเพลงยูโรวิชันปี 2025 ด้วยเพลง "กายา"

สแตตช์กอฟสกาได้รับการยกย่องถึงช่วงเสียงสี่ออกเทฟของเธอ เธอได้รับรางวัลทางดนตรีมากมาย รวมถึง รางวัลฟรือแดรึก หกรางวัล, รางวัลวิกตอร์ สองรางวัล, รางวัลซูแปร์แยดึงกา หนึ่งรางวัล และ รางวัลบูร์ชตือนอวือสวอวิก อีกหนึ่งรางวัล นอกจากนี้เธอยังได้รับเกียรติด้วยเหรียญทองแดงกลอเรียอาร์ตติสสำหรับคุณธรรมด้านวัฒนธรรม และได้รับการจัดอันดับให้เป็นดาราทรงคุณค่าแห่งวงการบันเทิงของโปแลนด์จากนิตยสาร ฟอบส์โปแลนด์ หลายครั้ง

นอกเหนือจากด้านดนตรีแล้ว สแตตช์กอฟสกายังแสดงในภาพยนตร์เรื่อง บิลบอร์ดและ นากอแญตส์ชเฟียตา อีกด้วย ในปี 2007 เธอยังได้ทำผลงานจนถึงอันดับรองชนะเลิศในฤดูกาลที่ 6 ของรายการ แดนซิงวิทเดอะสตาส์ โปแลนด์ ในปี 2008 สแตตช์กอฟสการ่วมเป็นพิธีกรในรายการ แดนซิงออนไอซ์ โปแลนด์ เธอยังได้เคยเป็นโคชในรายการ เดอะวอยซ์ออฟโปแลนด์ ในฤดูกาลที่ 2, 4–5 และ 12–14 โดยผู้เข้าแข่งขันสองคนของเธอเป็นผู้ชนะการแข่งขัน และทำหน้าที่เป็นกรรมการในรายการ ยัวร์เฟซซาวนส์ฟามิลลาร์ โปแลนด์ ตั้งแต่ปี 2024 เธอปรากฏตัวในแคมเพนโฆษณาหลายรายการและออกแบบคอลเลกชันเสื้อผ้าสำหรับเด็กผู้หญิงของเธอเอง นอกจากนี้เธอยังมีส่วนร่วมในงานการกุศลอีกด้วย
# สมเด็จพระสันตะปาปายอห์น ปอล
สมเด็จพระสันตะปาปายอห์น ปอล  เป็นพระนามของพระสันตะปาปาแห่งโรมันคาทอลิกจำนวน 2 พระองค์ ดังนี้

 สมเด็จพระสันตะปาปายอห์น ปอลที่ 1
 สมเด็จพระสันตะปาปายอห์น ปอลที่ 2
# สมบัติแห่งชาติเวียดนาม
สมบัติแห่งชาติเวียดนาม  หรือ วัตถุล้ำค่าของชาติ คือ มรดกทางวัฒนธรรมที่จับต้องได้หรือวัตถุที่ส่งต่อกันมาจากอดีตที่มีคุณค่าทางประวัติศาสตร์ วัฒนธรรม หรือวิทยาศาสตร์ที่มีความสำคัญเป็นพิเศษของประเทศเวียดนาม ได้รับการขึ้นทะเบียน ปกป้องและรักษาไว้ตามโครงการพิเศษของรัฐบาลเวียดนาม จากการเห็นชอบของนายกรัฐมนตรีเวียดนามหลังจากได้รับความเห็นในการประเมินจากสภามรดกทางวัฒนธรรมแห่งชาติเวียดนาม โดยรัฐบาลจะจัดสรรงบประมาณของรัฐในสัดส่วนที่เหมาะสมเพื่อซื้อสมบัติของชาติ ตลอดจนการลงทุนในกิจกรรมการปกป้องและส่งเสริมคุณค่าของวัตถุเหล่านี้ด้วย 

จนถึงปี 2567 มีการขึ้นทะเบียนสมบัติแห่งชาติเวียดนามแล้วจำนวน 12 ชุด (294 ชิ้น)
# ทรัพย์สินทางวัฒนธรรมที่สำคัญ (ญี่ปุ่น)
ทรัพย์สินทางวัฒนธรรมที่สำคัญของญี่ปุ่น (จูโยบุงกะไซ ,ทรัพย์สินทางวัฒนธรรมที่สำคัญ) คือ รายการที่ได้รับการขึ้นทะเบียนอย่างเป็นทางการให้เป็น "ทรัพย์สินทางวัฒนธรรมที่จับต้องได้ (Tangible Cultural Properties)" โดยสำนักงานวัฒนธรรมของรัฐบาลญี่ปุ่น (กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี) และได้รับการพิจารณาว่ามีความสำคัญเป็นพิเศษต่อประวัติศาสตร์ ศิลปะ และวัฒนธรรมของชาวญี่ปุ่น จัดว่ามีคุณค่ามากที่สุดรองจาก "สมบัติแห่งชาติญี่ปุ่น"

 จำนวนรายการที่ขึ้นทะเบียน
ณ วันที่ 1 พฤศจิกายน 2567 มีทรัพย์สินทางวัฒนธรรมที่สำคัญ ประกอบด้วย文化財指定等の件数 文化庁 

 สิ่งก่อสร้าง (建造物) 2,582 รายการ (5,497 หลัง) 
 สิ่งสวยงามและหัตถกรรม (美術工芸品) 10,910 รายการ
 ภาพ (絵画) 2,063 รายการ
 สิ่งแกะสลัก (彫刻) 2,737 รายการ 
 สิ่งประดิษฐ์ (工芸品) 2,481 รายการ
 หนังสือ (書跡・典籍) 1,933 รายการ 
 เอกสารโบราณ (古文書) 794 รายการ
 ข้อมูลทางโบราณคดี (考古資料) 666 รายการ
 ข้อมูลทางประวัติศาสตร์ (歴史資料) 236 รายการ

ตัวอย่าง
# บิล แดร์
วิลเลียม แดร์ โจนส์ (16 พฤษภาคม ค.ศ. 1960 – 1 มีนาคม ค.ศ. 2025) รู้จักกันในวงการว่า บิล แดร์  เป็นนักเขียนและโปรดิวเซอร์วิทยุและรายการคอเมดีโทรทัศน์ชาวอังกฤษ
 
ชีวิตช่วงต้นและอาชีพ
บิล แดร์ โจนส์เกิดที่ลอนดอนในวันที่ 16 พฤษภาคม ค.ศ. 1960 โดยเป็นบุตรของปีเตอร์ โจนส์ นักแสดง นักเขียนบท และผู้ประกาศข่าว เขาเข้าเรียนที่มหาวิทยาลัยแมนเชสเตอร์
 
แดร์เป็นผู้เขียนและโปรดิวเซอร์/ผู้ออกแบบรายการต่าง ๆ สำหรับรายการวิทยุและโทรทัศน์ของบีบีซี  (ส่วนใหญ่เป็นรายการตลก) เช่น The Mary Whitehouse Experience, Dead Ringers, The Now Show, The Late Edition, I've Never Seen Star Wars และ The Secret World กับ Brian Gulliver's Travels เขายังเป็นโปรดิวเซฮร์ของซีรีส์ 8 เรื่อง Spitting Image จากช่องไอทีวี
 
ชีวิตส่วนตัวและเสียชีวิต
แดร์มีลูกสาวจากการมีความสัมพันธ์กับ Mary Downes แดร์แต่งงานกับ Lucy Jagger ใน ค.ศ. 2020https://www.theguardian.com/culture/2025/mar/07/bill-dare-obituary
 
แดร์เสียชีวิตจากอุบัติเหตุทางรถยนต์ที่ต่างประเทศเมื่อวันที่ 1 มีนาคม ค.ศ. 2025 ตัวแทนของเขาประกาศการเสียชีวิตสองวันต่อมา โดยมีอายุ 64 ปี
 
อ้างอิง

 
แหล่งข้อมูลอื่น
 
 
 

 

Category:British radio writers